Diari Oficial de la Generalitat Valenciana


Sumari del DOGV 7484, del 12-03-2015 (2015/2231)

RESOLUCIÓ de 6 de març de 2015, del conseller d'Hisenda i Administració Pública, sobre delegació de competències de contractació de productes tecnològics en matèria d'emergències en la persona titular de la Conselleria de Governació i Justícia.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2231


Data del document
:   06-03-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 6 de març de 2015, del conseller d'Hisenda i Administració Pública, sobre delegació de competències de contractació de productes tecnològics en matèria d'emergències en la persona titular de la Conselleria de Governació i Justícia.  
 [2015/2231]  
El Decret 20/2013, de 25 de gener, del Consell, pel que s'aprova el Reglament Orgànic i Funcional de la Conselleria d'Hisenda i Administració Pública establix l'estructura orgànica i competencial d'esta conselleria, i en concret l'article 44 determina que la Direcció General de Tecnologies de la Informació té atribuïdes les competències, per a l'Administració de la Generalitat i els seus organismes autònoms en matèria d'innovació tecnològica, seguretat dels sistemes d'informació, planificació, coordinació, autorització i control de les tecnologies de la informació, les telecomunicacions, les comunicacions corporatives, el desenrotllament de la societat digital i l'administració electrònica, llevat de les que siguen exercides per la Conselleria de Sanitat en el seu àmbit competencial.  
La Resolució de 29 d'octubre de 2014, de la Conselleria d'Hisenda i Administració Pública, de delegació de determinades competències en òrgans d'esta conselleria i en altres òrgans de l'Administració del Consell, delega en la persona titular de la Direcció General de Tecnologies de la Informació, l'exercici de totes les facultats ordinàries en matèria de contractació, relatives a contractes del seu àmbit competencial.  
  
D'altra banda, la Conselleria de Governació i Justícia és el departament del Consell a què correspon la gestió de les competències en matèria de situacions d'emergència, segons establix l'article 1 del Decret 118/2014, de 18 de juliol, del Consell, pel que s'aprova el Reglament Orgànic i Funcional de la Conselleria de Governació i Justícia.  
  
Per això, cal compatibilitzar la distribució actual de competències amb la necessitat d'adequació de determinades funcions encarregades a la Conselleria de Governació i Justícia en matèria de gestió de les situacions d'emergència, a fi d'aconseguir una major economia i agilitat en la tramitació d'expedients que redunde a millorar la qualitat en la prestació dels servicis públics.  
Tenint en compte les consideracions anteriors, es creu convenient per raons de celeritat i eficàcia administrativa efectuar la present delegació de competències.  
Per tot això, de conformitat amb el que establix l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de conformitat amb l'article 63 de la Llei 5/1983, de 30 de desembre, del Consell, resolc:  
  
Únic  
Delegar en la persona titular de la Conselleria de Governació i Justícia les competències com a òrgan de contractació per als contractes relatius al sistema de gestió integrada d'emergències i comunicacions pel telèfon d'emergències 112 de la Comunitat Valenciana, Coordcom G5.  
  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els contractes que es formalitzen en virtut de delegació, es farà constar expressament, d'acord amb el que establix l'article 63 de la Llei 5/1983, del Consell, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Segona. De l'avocació i de la revocació  
Les delegacions de competències que es disposen en la present resolució no seran obstacle perquè l'òrgan delegatori puga avocar el coneixement o resolució de tots els assumptes que considere oportuns, així mateix, podrà revocar-les en qualsevol moment de conformitat amb el que establix l'article 63.5 de la Llei 5/1983, del Consell, i els articles 13 i concordants de la mencionada Llei 30/1992.  
  
DISPOSICIÓ FINAL  
  
Única  
La present resolució entrarà en vigor l'endemà de la publicació en el Diari Oficial de la Comunitat Valenciana.  
  
València, 6 de març de 2015.- El conseller d'Hisenda i Administració Pública: Juan Carlos Moragues Ferrer.